b"\n_START_ARTICLE_\nNu\xc5\xa1a \xc5\xa0enk\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0enkova je \xc5\xbee pri 15 letih od\xc5\xa1la v New York, kjer je za\xc4\x8dela kariero kot model. Prvo pogodbo je podpisala z agencijo New York Models \xc5\xa0e istega leta je za\xc4\x8dela ogla\xc5\xa1evati linijo li\xc4\x8dil Giorgio Armani Eyewear, kasneje pa je sodelovala s podjetji kot so DKNY, Emporio Armani, Levi's, Ermenegildo Zegna, Marc O'Polo, Swarovski, Air France, KOOKAi, Ren\xc3\xa9 Lazard, Anteprima in Hudson Jeans. Bila je model na mnogih elitnih modnih revijah, med katerimi so revije oblikovalcev Emillio Pucci, Emanuel Ungaro, Yigal Azrouel, Esteban Cortazar, Zac Posen, Vera Wang, Richard Tyler, Carolina Herrera in Issey Miyake v New Yorku, Londonu, Milanu in Parizu._NEWLINE_\xc5\xa0enkova je bila prva Slovenka, ki se je pojavila v reviji Vogue. Kasneje so bile fotografije, ki jih je posnel fotograf Bruce Weber objavljene tudi v reviji L'Uomo Vogue. Sodelovala je tudi z drugimi pomembnimi modnimi fotografi, med katerimi so Richard Burbridge, Walter Chin, Terry Richardson, Philippe Cometti, Pamela Hanson, Alan Clarke, Tony Kim, Enrique Badulescu in Steven Clein. Kasneje se je pojavila tudi na naslovnicah revij Vogue, L'Uomo Vogue, Elle, Arena magazine, Soma magazine, Surface, Naylon, BlackBook, D Magazine, The Face, Tatler, Style Magazine, Glamour, i-D, Amica Italy in Harper's Bazaar.\n_START_SECTION_\nTV\n_START_PARAGRAPH_\nNu\xc5\xa1a \xc5\xa0enk je bila voditeljica resni\xc4\x8dnostnega \xc5\xa1ova Slovenski Top Model, ki se je za\xc4\x8del 22. septembra 2010 na televiziji TV3.\n_START_SECTION_\nDruga podro\xc4\x8dja\n_START_PARAGRAPH_\nLeta 2003 se je skupaj z Naomi Campbell pojavila v glasbenem videu, ki ga je za MTV posnel Jay-Z. V spotu \xcb\x9dChange clothes\xcb\x9d se pojavi kot model. Oktobra 2007 je dobila manj\xc5\xa1o vlogo v filmu Seks v mestu, kjer se je pojavila kot model na modni reviji, ki predstavlja obla\xc4\x8dila Vivienne Westwood._NEWLINE_Leta 2013 je igrala tudi v slovenskem filmu \xc4\x8cefurji raus!, kjer je igrala vlogo televizijske voditeljice._NEWLINE_Nagrade_NEWLINE_Leta 2000 je bila Nu\xc5\xa1a \xc5\xa0enk uvr\xc5\xa1\xc4\x8dena na seznam 50 najlep\xc5\xa1ih modelov sveta po izboru revije Tear Sheet. V Sloveniji je dobila TREND nagrado za model leta 2003."